Sufixo -au

Lo **sufixo -au, -ada** deriva de lo latín *-ATU*, coincide con lo morfema pa formar participios y se fa servir pa creyar substantivos y adchectivos a partir de verbos y substantivos. En aragonés central presenta la variant *-ato*, *-ata*, manimenos tamién en l'aragonés central actual tamién ye normal la sonorización u la substitución por las formas *-au*, *-ada*, y la coexistencia de las dos formas con tendencia a la desaparición de las primeras.

Bi ha palabras sufixadas con *-au*, *-ada* que se combinan con lo sufixo *[[sufixo -izo]]* y en resulta una terminación *-adizo*, *-adiza* con valua iterativa.

## Nombre de l'acción y resultau que deriva d'un verbo
Lo participio pasau d'un verbo esdeviene un substantivo deverbal que expresa lo resultau de l'acción pero tamién lo nombre d'esta acción.

Lo nombre de l'acción y lo suyo resultau ye de chenero feminín muitas vegadas:
**[[Abracada]]*: d' *abracar*.
**[[Aturada]]*: d*'aturar*.
**[[Aventada]]*: d' *aventar*.
**[[Baixada]]* / *baixata*: de *baixar*.
**[[Barzada]]*: de *barzar*.
**[[Burciada]]*  *[[burzada]]* de *burciar*.
**[[Cerrada]]*: de *cerrar*.
**[[Charrada]]* / *charrata*: de *charrar*.
**[[Clucada]]*: de *clucar*.
**[[Cobada]]*: de *cobar*.
**[[Chugada]]*: de *chugar*.
**[[Churrada]]*.
**[[Dallada]]*: de *dallar*.
**[[Escapada]]*: d' *escapar*.
**[[Esgarrada]]*: d' *esgarrar*.
**[[Gambada]]*.
**[[Pisada]]*: de *pisar*.
**[[Puyada]]* / *puyata*: de *puyar*.
**[[Regada]]*: de *regar*.
**[[Rollada]]*: de *rollar*.
**[[Ruixada]]*: de *ruixar*.
**[[Veilada]]*: de *veilar*.

En masculín tenemos:
**[[Cerrau]]*.
**[[Maldau]]*.
**[[Pixau]]* (*pixaus* en pluralia tantum).

## Resultau de l'acción que no deriva d'un verbo
**[[Esgarranyada]]*.
**[[Ixordiacada]]*.
**[[Carbazada]]*.
**[[Forigonada]]*.
**[[Motarrada]]*.
**[[Navallada]]*.
**[[Puntada]]*.
**[[Punyada]]*.
**[[Sigotada]]*.
**[[Verdiazada]]*.

## Fenomenos atmosfericos, meteorolochicos, cheolochicos y biolochicos
Los fenomenos y procesos naturals tienen una acción y un resultau que se pueden expresar con este sufixo. Bi ha casos de derivación a partir de substantivos y a partir de verbos. 
**[[Chelada]]* / *chelata*: se relaciona con *chelar*.
**[[Esbalzada]]* / *[[esbanzada]]*: se relaciona con *esbalzar* y *esbalzar-se*.
**[[Esclatada]]*.
**[[Pedregada]]* / *pedregata*.
**[[Nieu|Nevada]]* / *nevata*: se relaciona con *nevar* y ye sinonimo de *[[nevazo]]*.
**[[Revesada]]*: sinonimo de *revesazo*.
**[[Ruixada]]*.
**[[Tronada]]*: se relaciona con *tronar*.
**[[Volada]]*: se relaciona con *volar*.

Derivaus de substantivos:
**[[Airada]]*. Deriva d' *[[aire]]*.
**[[Barrancada]]*: deriva de *[[barranco]]*.
**[[Botinada]]*.
**[[Garonada]]*: deriva de *[[garona]]*.
**[[Florada]]*: deriva de *[[flor]]* y no de lo verbo frecuentativo *floriar*.
**[[Litarrada]]* / *[[llitarrada]]*.
**[[Riada]]*: deriva de *[[río]]* / *[[riu]]*.
**[[Ribazada]]*.
**[[Rosada]]*: deriva de lo latín *RŌS*.
**[[Torrocada]]* / *torrocata*: deriva de *[[torrueco]]* / *[[torroco]]* y no de lo verbo *estorrocar*.
**[[Tamborinada]]*.
**[[Tosconada]]*.

En masculín:
**[[Boirau]]*.
**[[Esbalrau]]*.

Este mesmo matiz lo da lo sufixo *[[sufixo -iu|-iu]]* a los derivaus de verbos que no son de la primera conchugación: creixida*, *entorcida*, *funyida*, *plevida*, *sulsida*, *escureixiu*, etcetera.

== Adchectivos cualitativos provinients de verbos ==
**Arguellau.*
**Acarau*. Deriva d' *acarar-se*.
**Avinau* / *avinatau*. Derivan d' *avinar* y *avinatar*.
**Bozau*.
**Enamorau.
**[[Enreligau]]*.
**[[Escaixalau]]*.
**[[Pesau]]*.

## Adchectivos qualitativos sin relación con verbos
**[[Abraguerada]]*. Deriva de *[[braguero]]*.
**[[Plego epicantico|Achinatau]]*. Deriva de *[[chinos|chino]]* (s'emplega en "uellos achinataus").
**[[Amontanyau]]*. Deriva de *[[montanya]]*.
**[[Anieblau]]*.
**[[Avispau]]*. Deriva de *[[viespa]]*.
**[[Farcha]]u*. Deriva de *farcha*.
**[[Fuella|Follada]]*. Deriva de *fuella*.

### Colors

Las colors con nombre derivau con lo sufixo *-au* ya las trobamos en la baixa Edat Meya:
**[[Amilanau]]*.
**[[Archentau]]*.
**[[Colorau]]*. Deriva de *color* y no de lo verbo *coloriar*. Ye documentau en lo sieglo XV como *colorado*.
**[[Dorau]]*. Documentau en lo sieglo XV como *dorado*.
**[[Encarnau]]*.
**[[Color leonau|Leonau]]*. Documentau en lo sieglo XV como *leonado*.
**[[Morau]]*. Documentau en lo sieglo XV como *morado*.
**[[Porpra|Porporau]]*. Documentau en lo sieglo XV como *porporado*.
**[[Rosa]]u*. Documentau en lo sieglo XV como *rosado*.
**[[Violau]]*. Documentau en lo sieglo XV como *violado*.

## Dimensión espacio-temporal
**[[Amplada]]*.
**[[Anyada]]*: lo periodo temporal d'un anyo y lo suyo resultau.
**[[Largada]]*.
**[[Maitinada]]*.
**[[Marzada]]*.
**[[Tardada]]*.
**[[Tonelada]]*.
**[[Santmigalada]]*.
**[[Vegada]]* / *vegata*.

Perteneixe a esta categoría *[[chornada]]*, pero ye un occitanismo:
*DIURNATA* > *jornada*.

## Colectivos
**[[Bobatada]]*.
**[[Borregada]]*.
**[[Brazau]]*.
**[[Bugada]]*.
**[[Budellada]]*.
**[[Cabazada]]*.
**[[Cadellada]]* / cadilada* / *cachillada*.
**Cafizada*.
**Calderada*.
**Crabada*.
**Debantalada*.
**Esparverada*.
**Falcada* / *falcata.
**[[Linachada]]*.
**[[Litonada]]*.
**[[Lozada]]*.
**[[Mainada]]*.
**[[Mulatada]]*.
**[[Niedada]]*.
**[[Pallada]]* / *pallata*.
**[[Pallerada]]*.
**[[Patacada]]*.
**[[Porcatada]]*.
**[[Ramada]]*.
**[[Yeguada]]* / *[[yeguatada]]*.
**[[Vacada]].
**Vecindau / *vecindato*.
**[[Zarpada]]*.

## Locativo
Dende la suya valua locativa puede creyar toponimo. Este matiz locativo ye continuidat con lo matiz colectivo. Lo matiz locativo ya existiva en latín, formando-se a partir de *[[fuesa|FOSSA]]* lo derivau *FOSSĀTUM*, de que derivan los toponimos aragoneses *[[Fosato]]* y *[[Fosau]]*. 
**[[Barandau]]* / *barannato* (En Belsetán) / *barannato* (en sierra Ferrera y las vals de Puertolas y Tella).
**[[Collau]]*.
**[[Forau]]*. La variant *[[forato]]* ye muit estendillada.
**[[Recholau]]*.
**[[Sarrau]]*. La variant *[[sarrato]]* ye muit estendillada.
**[[Tablau]]*. Se documenta la variant *tablato*, que se remonta a lo latín *TABULĀTUM* formau a partir de *TABULA*.
**[[Terrau]]*.
**[[Valladar]]* (con sufixo -ar). Se documenta en toponimia *[[Vachato]]*.

La valua locativa la presentan tamién los neolochismos relacionaus con la tecnolochía, lochicament sin documentación tradicional en aragonés, sobre tot si son tecnolochías nuevas:
**[[Teclau]]*.

## Combinacions con atros sufixos
Lo sufixo *-au*, *-ada* puede combinar-se con atros sufixos y convertir-se en un infixo *[[infixo -ad-|-ad-]]*. En aragonés central este infixo ye *[[infixo -at-|-at-]]*, que tamién puede provenir de lo diminutivo *[[sufixo -et|-et]]*.

### -adizo
La terminación *-adizo* tiene dos variants. La variant conservadera *-atizo* ye propia de l'aragonés central, que tiene participios en *-ato*, *-ito*. La variant *-aízo* ye común con lo rechistro vulgar de lo castellano pero se puede sentir en palabras exclusivament aragonesas. La forma masculina significa "pareixiu a", pero la forma feminina da unatro significau y puede fer-se servir en la nominalización y creyar substantivos abstractos de caracter iterativo:

#### Deverbativos en -adiza
**[[Chiuladiza]]*:
**[[Demanadiza]]*:
**[[Esbolligadiza]]*:
**[[Gramiu|Esbramegadiza]]*:
**[[Estriganyadiza]]*:
**[[Formiguiadiza]]*:
**[[Illadiza]]*:
**[[Ixafegadiza]]*:
**[[Petadiza]]*:
**[[Piuladiza]]*:

#### Adchectivos formaus a partir de participios
Pueden estar substantivaus:
**[[Estadizo]]*:
**[[Pasadizo]]*:
**[[Trencadizo]]*:
**[[Chorripatizo]]*.
**[[Eschorripatizo]]*.
**[[Gomecatizo]].
**Lurtatizo*.

==== Substantivos incontables en plural ====
A vegadas los adchectivos substantivaus formaus son substantivos incontables en *pluralia tantum*:
**Ixauguadizos*:
**Llimpiadizos*:
**Podadizos*:
**Rascadizos*:
**Rasclladizos*:
**Sarradizos*:

== Comparanza con atras luengas romances ==
Las atras [[luengas romances]] presentan formas pareixidas, sobre tot en las formas femininas.

En las luengas iberorromanicas como lo [[galaicoportugués]], l'[[astur-leyonés]] y lo [[idioma castellano|castellano]] las formas son *-ado*, *-ada*. Son [[lusismos en aragonés|palabras d'orichen portugués]] ampradas en aragonés *pintada* y *mermelada*. Son palabras d'orichen castellano (u por lo menos espanyol) ampradas atras luengas internacionals *camarada*, *desperado* y *tornado*.

En [[idioma occitán|occitán]] y [[idioma catalán|catalán]] las formas son *-at*, *-ada*. Son palabras ampradas en atras luengas internacionals d'orichen occitán *brandada* y *chornada*. Lo francés ampra los occitanismos con la terminación *-ade* (*brandade*, *grillade*. Esta terminación s'ha convertiu en un sufixo productivo de palabras francesas (*noyade*, *peuplade*), y que permite l'adaptación d'italianismos, castellanismos y lusismos. Los significaus que aporta son los de colectivo (*peuplade*), plato (*marinade*, *marmelade*, *salade*), bebida (*orangeade*, *limonade*), resultau d'una acción (*débandade*, *fanfarronade*), construcción (*arcade*, *barricade*, *colonnade*, *palissade*) u comportamiento (*arlequinade*).

En [[idioma francés|francés]] la forma ye *-é* y *-ée* y s'adaptan a las [[luengas iberorromanicas]] como l'aragonés cambiando la *e* final de los femenins por una *a*: 
**Marée* > *marea*.

Como l'aragonés tiene una tendencia antihiatica, bi ha habiu adaptacions con [[epentesi antihiatica en aragonés|epentesi antihiatica]] y mesmo posar una -r- intervocalica:
**Assemblée* > *sembleya* / *asemblea*.
**Cheminée* > *chamineya* > *chaminera*.

En castellano ye millor documentada l'adaptación d'esta terminación: *consomé*, *puré*, *asamblea*, *corchea*, *chimenea*, *jalea*, *librea*, *marea* y *oblea*.

L'[[idioma italiano|italiano]], que conserva part de las xordas intervocalicas latinas, presenta formas pareixidas a l'aragonés central (*-ato*, *-ata*). Manimenos muitas vegadas s'adaptan con *-ada*: [[esplanada]].

== Referencias ==


== Bibliografía ==
* [[Alwin Kuhn|KUHN, Alwin]], *El Dialecto Altoaragonés* (traducción de l'orichinal de 1935); Xordica Editorial. Zaragoza, [[2008]]. <small>ISBN 978-84-96457-41-6</small>
* [[David A. Pharies]]: *Diccionario Etimológico de Los Sufijos Españoles: Y de Otros Elementos Finales* Volumen 25 de *Biblioteca románica hispánica*. Gredos, Editorial, S.A., 2002 ISBN 8424923391, 9788424923396. 
* [[Miguel Ánchel Barcos|BARCOS, Miguel Ánchel]]: *El Aragonés Ansotano: estudio lingüístico de Ansó y Fago*, [[Gara d'Edizions]], Zaragoza, 2007.
* [[Chabier Lozano Sierra|Lozano, Ch.]]: *Aspectos Lingüisticos de Tella. Aragonés de Sobrarbe (Huesca)*. [[Gara d'Edizions]] - Prensas Universitarias de Zaragoza - Institución Fernando el Católico. 2010.
* [[José Antonio Saura Rami]]: *Elementos de fonética y morfosintaxis benasquesas''. Gara d'Edizions - Institución Fernando el Católico, 2003.

## Se veiga tamién
*Sufixo -ido > -iu.
*Sufixo -ato (diminutivo).